
	Par nometni “Eko nometne Pēddzinis” Tukuma novada pašvaldības iestādē 
“Apšuciema skola”, Apšuciemā, Engures pagastā, Tukuma novadā, LV-3113	



Veselības inspekcijā (turpmāk – Inspekcija) 2026.gada 29.jūnijā reģistrēts elektroniski nosūtīts iesniegums ar lūgumu izsniegt Inspekcijas atzinumu par diennakts nometnes “Eko nometne Pēddzinis” gatavību darbības uzsākšanai Olaines novada pašvaldības rīkotajai nometnei no 2026.gada 6. jūlija līdz 12.jūlijam Tukuma novada pašvaldības iestādē “Apšuciema skola”, Apšuciemā, Engures pagastā, Tukuma novadā, LV-3113 (turpmāk – Objekts).
Inspekcija informē, ka Objekta higiēniskā novērtēšana tika veikta 2026. gada 19. maijā. Novērtēšanas rezultātā tika sagatavots 2026.gada 22.maija Atzinums Nr. 1.7.9.-14/323. Minētais atzinums ir derīgs vienu gadu (līdz 2027.gada 22.maijam) visām nometnēm, kas plānotas Atzinumā norādītajā vietā un telpās. 
Nometni organizēt saskaņā ar Ministru kabineta 2009.gada 1.septembra noteikumiem Nr. 981 “Bērnu nometņu organizēšanas un darbības kārtība” un Valsts izglītības satura centra “Vadlīnijas piesardzības pasākumiem bērnu nometņu organizētājiem” prasībām, nodrošinot bērnu veselībai drošu vidi, ievērojot tiesību aktu prasības atbilstoši epidemioloģiskās situācijas attīstībai valstī.

